Hej Bolius

Vi har boet 45 år i vort hus og ønsker at udstykke ( sælge ) en grund på 700 m2 .

Nuværende grundstørrelse er 1525 m2.

Spørgsmålet er hvordan beregner vi skatten ved at udstykke en grund ?

Venligst Anders V


Vil sælge en del af grunden, hvordan beregner vi skatten?
Hej Anders V

Skatten beregnes med udgangspunkt i Ejendomsavancebeskatningsloven, som du finder på Retsinformation: [Retsinformation](https://www.retsinformation.dk/eli/lta/2019/132). Af loven fremgår det, at ”Fortjeneste ved afståelse af fast ejendom medregnes til den skattepligtige indkomst efter reglerne i denne lov”.  Afhængig af dine indkomstforhold skal du betale op til cirka 56 procent i skat af en eventuel fortjeneste. En udstykning er i sig selv en kompliceret proces og skatteregnskabet er ikke mindre kompliceret.

Begge dele ligger uden for rammerne af Spørg Bolius. I stedet vil jeg foreslå, at du læser dig ind på de overordnede regler gennem fx dette website: [Advokatgruppen](https://advokatgruppen.dk/privat/boligraadgivning/udstykning/)

Efterfølgende har du muligvis brug for advokat til at hjælpe dig gennem helle processen.

